Az ELTE Állam- és Jogtudományi Kar Hallgatói Önkormányzat (a továbbiakban: HÖK) Alapszabálya 72. § (5) bekezdése értelmében a HÖK gazdasági ügyekért felelős alelnökének vezetésével Gazdasági Bizottság működik.

Így a HÖK gazdasági ügyekért felelős alelnökeként pályázatot írok ki a megalakuló Gazdasági Bizottság tagságára. A betölthető pozíció:

általános helyettesek (a gazdasági ügyekért felelős alelnök általános helyettesei; a betölthető pozíció(k) keretszáma maximum 5 fő)
A jelentkezés feltételei:

aktív hallgatói jogviszony: a hallgató az ÁJK valamelyik szakján tanul
A pályázati anyag tartalma:
egy db amerikai típusú önéletrajzot elérhetőségi adatokkal: telefonszám, e-mail cím
egy db motivációs levelet
- formai követelmények: TNR, 12-es betűméret, Normál margó, 1,5 sorköz
- terjedelem: nappalisoknak max. 1 oldal, levelezősöknek max. 2 oldal
- tartalmazza: a jelentkezés okát, innovatív elképzeléseket, informatikai ismereteket (nem feltétel, de előnyt jelent a grafikusi, videószerkesztési, webfejlesztési, programozási tapasztalat)
A jelentkezés menete:

1. CV és motivációs levél beküldése elektronikusan. Határidő: 2014. november 16. (vasárnap) 23:59. Cím: gazdasag@ajkhok.elte.hu (tárgy: "Bizottsági jelentkezés")

2. Személyes elbeszélgetés. Időpontja: 2014. november 19. (szerda) 14:00-16.00. Helyszín: B épület HÖK Iroda. Sárhegyi István gazdasági ügyekért felelős alelnök és az Elnökség egy tagja. A beszélgetés kötetlen, ismerkedős.

A beszélgetésre minden jelentkezőnek magával kell hoznia a CV és a motivációs levél egy példányát, amelyet saját kezű aláírásával kell ellátnia! A megjelenés csak a nappali tagozatos hallgatók számára kötelező.

3. A döntésről a jelentkezők 2014. november 20. (csütörtök) 23:59-ig e-mailben vagy telefonon visszajelzést kapnak, amely tartalmazza a pályázat sikerességére vonatkozó döntést.
A pályázattal kapcsolatos kérdéseket az alábbi e-mail címen várom: gazdasag@ajkhok.elte.hu
Minden kedves érdeklődőt szeretettel várok!

Kelt: Budapest, 2014. november 11.

Sárhegyi István
ELTE ÁJK HÖK
Gazdasági ügyekért felelős alelnök